apa itu hakmilik / geran strata (strata title)?
hakmilik strata biasanya digunakan untuk bangunan bertingkat. sejak kebelakangan ini, ia juga menjadi kebiasaan untuk hartanah jenis bertanah disebabkan kewujudan kemudahan dan jalan awam. hakmilik strata biasanya berkenaan kondominium, pangsapuri, suite berservis, rumah pangsa, dan rumah bandar (townhouse). seiring dengan hakmilik individu, pembeli hartanah hakmilik strata baru perlu memastikan bahawa pihak pemaju menghantar permohon mereka ke pejabat tanah untuk membahagikan hakmilik induk kepada hakmilik individu. jangka masa yang dibenarkan bagi pihak pemaju untuk memindah unit-unit kepada pemilik masing-masing juga dalam tempoh 6 bulan dari tarikh pembangunan tersebut memperoleh surat perakuan kelayakan. perbezaan antara hartanah hakmilik individu dan hakmilik strata adalah untuk bangunan bertingkat, hakmilik strata biasanya digunakan bagi setiap tingkat. hakmilik strata juga biasanya hanya dikeluarkan selapas tempoh 7 tahun - tempoh yang paling lama pernah mengambil 20 tahun, jika dibandingkan dengan hakmilik individu yang boleh diperolehi dalam tempoh yang agak singkat.
secara amnya, hakmilik / geran kongsi adalah tanah yang dikongsi bersama (beberapa nama) dan diikat dengan surat cara amanah. surat cara amanah tersebut akan dipegang oleh seorang ketua dilantik daripada pembeli. walaupun beberapa nama berkongsikan tanah tetapi geran tersebut hanya mempunyai seorang nama pemilik tanah di dalam geran sahaja. status kegunaan tanah biasanya adalah sebagai tanah kegunaan pertanian (agricultural land) dan tidak boleh ditukarkan kepada tanah kegunaan lain. oleh kerana, tanah kegunaan pertanian tidak dapat memohon pinjaman bank, urus niaga jual dan beli tanah ini hanya dijalankan secara tunai sahaja. pada masa kini, geran kongsi ini telah diharamkan oleh kerajaan sekarang.